**δασεία ῾ και ψιλή ᾽**

Τα πνεύµατα λέγονται τα σηµάδια που µπαίνουν πάνω από φωνήεν ή δίφθογγο ή το ρ- στην αρχή της λέξης και είναι δύο:

Η ψιλή: ᾽ (π.χ. ἄνθρωπος)

Η δασεία: ῾ (πχ. ἁγνός, ῥόδον)

**Οι περισσότερες λέξεις παίρνουν ψιλή!**

Οι λέξεις που παίρνουν δασεία είναι λίγες και είναι γραµµένες στις σσ.21-22 της Γραµµατικής µας

**Όλες οι λέξεις που ξεκινούν από ρ- ή υ- παίρνουν δασεία!**

Από τις άλλες πολλές θα τις θυµόµαστε γιατί είναι κάποια **άρθρα, αντωνυµίες και σύνδεσµοι** και θα τις χρησιµοποιούµε συνέχεια.

Πολλές ελληνικές λέξεις χρησιµοποιούνται και στα αγγλικά (και σε άλλες γλώσσες). **Αυτές που έχουν δασεία ξεκινάνε µε το h**- (πχ. history < ἱστορία, Hellas < Ἑλλάς, Helen < Ἑλένη).

Εικόνα που περιέχει κείμενο, στιγμιότυπο οθόνης, διάγραμμα, γραμματοσειρά

Περιγραφή που δημιουργήθηκε αυτόματαΥπάρχει κι ένα κόλπο για κάποιες λέξεις, για να θυµόµαστε αν παίρνουν δασεία:

Κάποιες λέξεις µε δασεία (από τη Γραµµατική σ.21)

1. Οι λέξεις που αρχίζουν από **υ** ή από **ρ:** ὑβρίζω, ῥόδον.

2. Τα άρθρα *ὁ, ἡ, oἱ, αἱ* και οι δεικτικές αντωνυµίες *ὅδε, ἥδε, οἵδε, αἵδε· οὗτος, αὕτη*

3. Οι αναφορικές αντωνυµίες και τα αναφορικά επιρρήµατα: ὅς, ἥ, ὃ κτλ. ὅ:ου, ὅθεν κτλ.

4. Οι τύποι της προσωπικής αντωνυµίας *ἡμεῖς, ἡμῶν κτλ.,οὗ,οἷ, ἕ,* οι αντωνυµίες *ἕτερος, ἑκάτερος, ἕκαστος* και οι λέξεις που σχηµατίζονται από αυτές

5. Οι σύνδεσµοι *ἕως, ἡνίκα, ἵνα, ὅμως, ὅποτε, ὅπως, ὅτε, ὅτι, ὡς, ὥστε*

6. Τα αριθµητικά *εἷς, ἕν, ἕξ, ἑπτά, ἑκατόν*· επίσης τα παράγωγά τους

7. Α. αἱρέω-ῶ (=εκλέγω), ἡ ἅλς, γεν. τῆς ἁλὸς (= θάλασσα), ἅμα (=ταυτόχρονα), ἁμαρτάνω, ἅμιλλα, ἁπαλός, ἅπαξ, ἁπλοῦς, ἅπτω-ἅπτομαι, ἅρμα, ἁρμόζω, ἁρμονία, ἁρπάζω, ἁφή

Ε. ἕδρα, Ἑλένη, ἕλκω, Ἑλλάς, Ἕλλην, ἕνεκα ή ἕνεκεν, ἑξής, ἕξω (μέλλ. του ρ. ἔχω), ἑορτή, ἑσπέρα, ἕτοιμος, εὑρίσκω

Η. ἡγέομαι –οῦμαι, ἥδομαι, ἥλιος, ἡμέρα, ἥμερος, ἡμι- (αχώριστο μόριο), ἥμισυς, Ἥρα, Ἡρακλής, Ἡρόδοτος, ἥρως, Ἡσίοδος, ἥσυχος, ἧττα, ἡττάομαι -ῶμαι, Ἡφαιστος

Ι. ἱδρύω, ἱδρώς, ἱερός, ἱκανός, ἱκέτης, ἱμάτιον, ἵμερος (πόθος), ἵππος, ἵστημι, ἱστός - ἱστίον, ἱστορία, ἱστορέω - ῶ, ἵστωρ (= γνώστης)

Ο. ὁδός, ὅλος ὁρμή, ὁ ὅρμος, ὁ ὅρος, τὸ ὅριον, ὁρίζω, ὁράω -ῶ, ὅσιος

Ω. ὥρα, ὡραῖος, ὥριμος

**Άσκηση**

Βάλε το σωστό πνεύµα στη δεύτερη λέξη, αφού κάνεις τη σύνθεση:

1. Κατά + ολικός
2. Υπό + αίθριος
3. Επί + άπτοµαι
4. Κατά + ορίζω
5. Μετά + επόµενος
6. Από + οπλίζω
7. Αντί + υγιεινός
8. Υπό + ακοή
9. Επί + ευρίσκω
10. Κατά + ηγητής
11. Υπό + υπουργός
12. Κακός + ύποπτος
13. Επί + αρµόζω
14. Κατά + οδηγώ